KOMISSION TÄYTÄNTÖÖNPANOASETUS (EU) 2020/1643,

annettu 5 päivänä marraskuuta 2020,

täytäntöönpanoasetuksen (EU) N:o 540/2011 muuttamisesta tehoaineiden kalsiumfosfidi, denatoniumbentsoaatti, haloksifoppi-P, imidaklopridi, pensykuroni ja zeta-sypermetriini hyväksynnän voimassaoloajan osalta

(ETA:n kannalta merkityksellinen teksti)

EUROOPAN KOMISSIO, joka

ottaa huomioon Euroopan unionin toiminnasta tehdyn sopimuksen,

ottaa huomioon kasvinsuojeluaineiden markkinoille saattamisesta sekä neuvoston direktiivien 79/117/ETY ja 91/414/ETY kumoamisesta 21 päivänä lokakuuta 2009 annetun Euroopan parlamentin ja neuvoston asetuksen (EY) N:o 1107/2009 (1) ja erityisesti sen 17 artiklan ensimmäisen kohdan,

sekä katsoo seuraavaa:

(1) Komission täytäntöönpanoasetuksen (EU) N:o 540/2011 (2) liitteessä olevassa A osassa esitetään asetuksen (EY) N:o 1107/2009 nojalla hyväksyttyinä pidettävät tehoaineet.

(2) Tehoaineiden kalsiumfosfidi ja denatoniumbentsoaatti hyväksynnän voimassaoloaikaa pidennettiin 31 päivästä elokuuta 201931 päivään elokuuta 2022 ja tehoaineen imidaklopridi hyväksynnän voimassaoloaikaa pidennettiin 31 päivästä heinäkuuta 201931 päivään heinäkuuta 2022 komission täytäntöönpanoasetuksella (EU) 2017/195 (3).

(3) Tehoaineen zeta-sypermetriini hyväksynnän voimassaoloaikaa pidennettiin 30 päivästä marraskuuta 201930 päivään marraskuuta 2021 komission täytäntöönpanoasetuksella (EU) 2017/555 (4).

(4) Tehoaineen pensykuroni hyväksynnän voimassaoloaikaa pidennettiin 31 päivästä toukokuuta 202131 päivään toukokuuta 2024 komission täytäntöönpanoasetuksella (EU) 2018/1266 (5).

(5) Tehoaineen haloksifoppi-P hyväksynnän voimassaoloaikaa pidennettiin 31 päivästä joulukuuta 202031 päivään joulukuuta 2023 komission täytäntöönpanoasetuksella (EU) 2018/670 (6).

(6) Asianomaisten tehoaineiden hyväksynnän uusimista koskevat hakemukset esitettiin komission täytäntöönpanoasetuksen (EU) N:o 844/2012 (7) 1 artiklan mukaisesti. Tehoaineiden kalsiumfosfidi, denatoniumbentsoaatti, haloksifoppi-P, imidaklopridi, pensykuroni ja zeta-sypermetriini osalta hakijat ovat kuitenkin vahvistaneet, etteivät ne enää hae hyväksynnän uusimista.

(7) Kun otetaan huomioon asetuksen (EY) N:o 1107/2009 17 artiklan ensimmäisen kohdan tavoite, kyseisiä tehoaineita koskevat hyväksynnän voimassaoloaikojen pidentämiset, joista säädetään täytäntöönpanoasetuksissa (EU) 2017/195, (EU) 2017/555, (EU) 2018/1266 ja (EU) 2018/670, eivät ole enää perusteltuja. Sen vuoksi on aiheellista säätää, että tehoaineiden haloksifoppi-P ja pensykuroni hyväksynnän voimassaolo päättyy päivämäärinä, joina se päättyisi ilman pidennystä. Tehoaineiden kalsiumfosfidi, denatoniumbentsoaatti, imidaklopridi ja zeta-sypermetriini kohdalla hyväksynnän voimassaolon päättymispäivät olivat ennen pidennystä vuonna 2019. Sen vuoksi kyseisten tehoaineiden hyväksynnän voimassaolon päättymispäivä olisi vahvistettava aikaisimmaksi mahdolliseksi päivämääräksi kuitenkin siten, että jäsenvaltioille annetaan riittävästi aikaa peruuttaa kyseisiä aineita sisältävien kasvinsuojeluaineiden luvat.

(8) Sen vuoksi täytäntöönpanoasetusta (EU) N:o 540/2011 olisi muutettava.

(9) Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,

ON HYVÄKSYNYT TÄMÄN ASETUKSEN:

1 artikla Muutetaan täytäntöönpanoasetuksen (EU) N:o 540/2011 liite tämän asetuksen liitteen mukaisesti.

2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 5 päivänä marraskuuta 2020. Komission puolesta Ursula VON DER LEYEN Puheenjohtaja

(1) EUVL L 309, 24.11.2009, s. 1.

(2) Komission täytäntöönpanoasetus (EU) N:o 540/2011, annettu 25 päivänä toukokuuta 2011, Euroopan parlamentin ja neuvoston asetuksen (EY) N:o 1107/2009 täytäntöönpanosta hyväksyttyjen tehoaineiden luettelon osalta (EUVL L 153, 11.6.2011, s. 1).

(3) Komission täytäntöönpanoasetus (EU) 2017/195, annettu 3 päivänä helmikuuta 2017, täytäntöönpanoasetuksen (EU) N:o 540/2011 muuttamisesta siltä osin kuin on kyse eräiden täytäntöönpanoasetuksen (EU) N:o 686/2012 liitteessä olevassa B osassa lueteltujen tehoaineiden hyväksynnän voimassaoloajan pidentämisestä (AIR IV -uusimisohjelma) (EUVL L 31, 4.2.2017, s. 21).

(4) Komission täytäntöönpanoasetus (EU) 2017/555, annettu 24 päivänä maaliskuuta 2017, täytäntöönpanoasetuksen (EU) N:o 540/2011 muuttamisesta siltä osin kuin on kyse eräiden täytäntöönpanoasetuksen (EU) N:o 686/2012 liitteessä olevassa B osassa lueteltujen tehoaineiden hyväksynnän voimassaoloajan pidentämisestä (AIR IV -uusimisohjelma) (EUVL L 80, 25.3.2017, s. 1).

(5) Komission täytäntöönpanoasetus (EU) 2018/1266, annettu 20 päivänä syyskuuta 2018, täytäntöönpanoasetuksen (EU) N:o 540/2011 muuttamisesta siltä osin kuin on kyse tehoaineiden 1-dekanoli, 6-bentsyyliadeniini, alumiinisulfaatti, atsadiraktiini, bupirimaatti, karboksiini, kletodiimi, sykloksidiimi, datsometti, diklofoppi, ditianoni, dodiini, fenatsakiini, fluometuroni, flutriafoli, heksitiatsoksi, hymeksatsoli, indolyylivoihappo, isoksabeeni, rikkikalkki, metaldehydi, paklobutratsoli, pensykuroni, sintofeeni, tau-fluvalinaatti ja tebufenotsidi hyväksynnän voimassaoloajan pidentämisestä (EUVL L 238, 21.9.2018, s. 81).

(6) Komission täytäntöönpanoasetus (EU) 2018/670, annettu 30 päivänä huhtikuuta 2018, täytäntöönpanoasetuksen (EU) N:o 540/2011 muuttamisesta tehoaineiden bromukonatsoli, buprofetsiini, haloksifoppi-P ja napropamidi hyväksynnän voimassaoloajan pidentämiseksi (EUVL L 113, 3.5.2018, s. 1).

(7) Komission täytäntöönpanoasetus (EU) N:o 844/2012, annettu 18 päivänä syyskuuta 2012, säännösten vahvistamisesta tehoaineiden uusimismenettelyn täytäntöönpanemiseksi kasvinsuojeluaineiden markkinoille saattamisesta annetun Euroopan parlamentin ja neuvoston asetuksen (EY) N:o 1107/2009 mukaisesti (EUVL L 252, 19.9.2012, s. 26).